Пилот на " Райънеър " започва проект за евтина трансатлантическа авиокомпания Европа може да се сдобие с нова нискотарифна авиокомпания , която да лети до САЩ , Близкия изток и Бразилия , съобщава изданието The Telegraph . Проектът е на бивш пилот на " Райънеър " , който възнамерява да започне полети от следващото лято на цени , средно с една трета по - ниски от конкуренцията . Името на компанията все още не се съобщава , но се знае , че седалището ще е в Швейцария , но ще се извършват полети и от други европейски летища . Инициаторите на проекта с работно наименование " Швейцарски небеса " се опитват да наберат най - малко 100 млн . долара капитал . Съобщението за новия проект предизвика скептицизъм в конкуренцията според Financial Times . Това става на фона на фалитите на нискотарифни превозвачи в Европа през последната година – от създадени 79 нови авиокомпании през 2017 г . 25 вече са прекратили дейността си .